ddrg/super_eurlex huggingface dataset:
DA Den Europæiske Unions Tidende C 267/75

Sag anlagt den 31. august 2009 — Tyskland mod Kommissionen

(Sag T-347/09)

2009/C 267/135

Processprog: tysk

Parter

Sagsøger: Forbundsrepublikken Tyskland (ved M. Lumma og B. Klein)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning SG-Greffe (2009) D/3985 i statsstøttesag nr. NN 8/2009 af 2. juli 2009 annulleres, for så vidt som de anmeldte foranstaltninger i denne afgørelse betegnes som statsstøtte i henhold til indholdet i artikel 87, stk. 1, EF.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren har anfægtet Kommissionens beslutning K(2009) 5080 endelig udg. af 2. juli 2009 vedrørende en støtteordning, der på den ene side omfatter vederlagsfri overdragelse af statsejede arealer, omfattet af den nationale naturarv, og på den anden side fremme af store naturbeskyttelsesprojekter (Statsstøtte NN 8/2009 — Tyskland — naturbeskyttelsesområder). Kommissionen har i denne beslutning taget det standpunkt, at den anmeldte støtteordning er forenelig med fællesmarkedet i medfør af artikel 86, stk. 2, EF. Sagsøgeren har anfægtet den anfægtede beslutning, for så vidt som de anmeldte foranstaltninger i beslutningen betegnes som støtte som omhandlet i artikel 87, stk. 1, EF.

Sagsøgeren har til støtte for søgsmålet gjort gældende, at Kommissionen i flere henseender har anvendt artikel 87, stk. 1, EF urigtigt. I den forbindelse har sagsøgeren navnlig anført, at Kommissionen med urette har kvalificeret naturbeskyttelsesorganisationerne som virksomheder og med urette har undladt at anlægge den påkrævede samlede bedømmelse af de anmeldte foranstaltninger. Derudover har de anmeldte foranstaltninger ikke medført nogen støtterelevant fordel for naturbeskyttelsesorganisationerne. Sagsøgeren har endvidere gjort gældende, at Kommissionen har foretaget en urigtig anvendelse af det fjerde kriterium, der er fastsat i Domstolens dom af 24. juli 2003 i sag C-280/00 (Altmark Trans og Regierungspräsidium Magdeburg, Sml. I, s. 7747).

Subsidiært har sagsøgeren gjort gældende, at der foreligger en tilsidesættelse af begrundelsespligten i henhold til artikel 253 EF.
—

Afgørelse truffet den 9. juli 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 1204/2008-2) annulleres, og der gives afslag på den begæring om ugyldighed af EF-varemærke 5 244 512, som er indgivet af den anden part i sagen for appelkammeret.
—

Den anden part i sagen for appelkammeret tilpligtes at betale de omkostninger, som sagsøgeren har pådraget sig under sagen for Harmoniseringskontorets Indsigelsesafdeling og appelkammer.
DA Den Europæiske Unions Tidende C 267/68

Sag anlagt den 18. august 2009 — Connefroy m.fl. mod Kommissionen

(Sag T-327/09)

2009/C 267/124

Processprog: fransk

Parter

Sagsøgere: Philippe Connefroy (Le Rozel, Frankrig), Jean-Guy Gueguen (Carantec, Frankrig) og EARL de Cavagnan (Bouglon, Frankrig) (ved avocat C. Galvez)

Sagsøgt: Kommissionen for De Europæiske Fællesskaber

Sagsøgernes påstande

— Annullation af den anfægtede beslutning i henhold til artikel 230, stk. 4, i EF-traktaten.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgerne har nedlagt påstand om annullation af Kommissionens beslutning K(2009) 203 endelig udg. af 28. januar 2009 (1), hvorved statsstøtte ydet af Den Franske Republik til producenterne af frugt og grøntsager i forbindelse med »salgsfremmeplanerne« med henblik på at lette markedsføringen af landbrugsprodukter dyrket i Frankrig blev erklæret for uforenelig med fællesmarkedet, og Den Franske Republik blev pålagt at tilbagesøge den omhandlede støtte.

De af sagsøgerne påberåbte søgsmålsgrunde og væsentligste argumenter er identiske med dem, der er påberåbt i sag T-243/09, Fedecom mod Kommissionen (2).

(1) EUT L 127, s. 11 — offentliggjort under nr. 2009/402/EF.

(2) EUT 2009 C 205, s. 43.
Sagsøgeren har for andet gjort gældende, at Kommissionen undlod at foretage en undersøgelse af sagsøgerens evne til at betale bøden og risikoen for, at bøden kunne medføre sagsøgerens konkurs. Sagsøgeren har særligt gjort gældende, at Kommissionen har tilsidesat væsentlige formforskrifter, ikke behørigt undersøgte de beviser, der er fremlagt af sagsøgeren, vedrørende den overhængende risiko for en konkurssag, såfremt Kommissionen pålægger sagsøgeren en bøde. Det er således gjort gældende, at Kommissionen begik en åbenbar bedømmelsesfejl ved det manglende bevis for, at der foreligger den ovennævnte risiko, og den manglende anvendelse af punkt 35 i retningslinjerne over for sagsøgeren.
DA Den Europæiske Unions Tidende C 267/78

Sag anlagt den 16. september 2009 — Kommissionen mod Association Fédération Club B2A

(Sag T-356/09)

2009/C 267/139

Processprog: fransk

Parter

Sagsøger: Kommissionen for De Europæiske Fællesskaber (ved A.-M. Rouchaud-Joët og N. Bambara, som befuldmægtigede, bistået af avocat E. Bouttier)

Sagsøgt: Association Fédération Club B2A (Étupes, Frankrig)

Sagsøgerens påstande

— Fédération, repræsenteret ved dets formand, tilpligtes at betale sagsøgeren et beløb på […] EUR (…) svarende til hovedstolen på 62 500 EUR og et beløb på […] EUR (…) i påløbne morarenter […]

— Fédération tilpligtes at betale et beløb på 7 000 EUR til dækning af de omkostninger, som Kommissionen har måttet afholde for at få sin fordring indfriet.

— Fédération tilpligtes at betale sagens omkostninger.

Søgsmålsgrunde og væsentligste argumenter

De Europæiske Fællesskaber, repræsenteret ved Kommissionen, har indgået en aftale med sagsøgte om at yde tilskud til projektet »oprettelse og ledelse af forbundet Grand Est af regionale netværk af Business Angels«. Under projektet, som blev færdiggjort den 30. september 2002, har Kommissionen som et forskud udbetalt et beløb på 62 500 EUR til sagsøgte.

I kontrakten har bl.a. sagsøgte forpligtet sig til at udarbejde en endelig rapport. Efter at have fået en mangelfuld rapport forelagt, henstillede Kommissionen til sagsøgte, at der blev udarbejdet en formålstjenlig rapport. Da Kommissionen hverken havde fået svar fra sagsøgte på denne henstilling eller adskillige skrivelser, tilsendte den sagsøgte en debetnota efterfulgt af et påkrav om tilbagebetaling af et beløb på 62 500 EUR.

Eftersom denne fordring ikke er blevet indfriet, har Kommissionen nedlagt påstand om at sagsøgte tilpligtes at betale det skyldige beløb og godtgørelse for tab med henblik på dækning af samtlige de omkostninger, som Kommissionen har måttet afholde for at få sin fordring indfriet, idet Kommissionen har gjort gældende, i) at sagsøgte har tilsidesat de forpligtelser, der påhviler den, ved ikke at have fremlagt en fyldestgørende endelig rapport, og ii) at Kommissionens udbetaling af beløbet på 62 500 EUR var et forskud, indtil den endelige rapport forelå.
—

Tilsidesættelse af princippet om beskyttelse af den berettigede forventning, for så vidt som det forhold, at Kommissionen i perioden fra 1992 til 2002 fik kendskab til tilstedeværelsen af salgsfremmeplanerne, uden dog at indlede en procedure, skabte en forventning hos producenterne om lovligheden af disse planer.
—

Afgørelse truffet den 1. juli 2009 af Fjerde Appelkammer ved Kontoret for Harmonisering i det Indre Marked (Varemærker og Design) (varemærke nr. 915 488) vedrørende ugyldighedssag nr. 2025 C ændres, således at den af Tirol Milch registrierte Genossenschaft mit beschränkter Haftung indgivne klage over Annullationsafdelingens afgørelse af 4. august 2008 forkastes, og således at Tirol Milch registrierte Genossenschaft mit beschränkter Haftung tilpligtes at betale appelsagens omkostninger.
DA Den Europæiske Unions Tidende C 267/76

Sag anlagt den 4. september 2009 — ICO Satellite mod Kommissionen

(Sag T-350/09)

2009/C 267/137

Processprog: engelsk

Parter

Sagsøger: ICO Satellite Ltd (Slough, Det Forenede Kongerige) (ved solicitor S. Tupper)

Sagsøgt: Kommissionen for De Europæiske Fællesskaber

Sagsøgerens påstande

— Det fastslås, at beslutning nr. 2009/449/EF af 13. maj 2009 om udvælgelse af operatører af fælleseuropæiske systemer, der leverer mobile satellittjenester (MSS), er ugyldig i henhold til artikel 230 og 231 EF.

— Kommissionen for De Europæiske Fællesskaber tilpligtes at betale sagens omkostninger, og der træffes beslutning om sådanne yderligere foranstaltninger, som Retten måtte finde hensigtsmæssige.

Søgsmålsgrunde og væsentligste argumenter

Sagsøgeren har i stævningen nedlagt påstand om annullation af Kommissionens beslutning nr. 2009/449/EF af 13. maj 2009 om udvælgelse af operatører af fælleseuropæiske systemer, der leverer mobile satellittjenester (MSS) (1).

Det gøres gældende, at den anfægtede beslutning bevirker, at sagsøgeren fratages de ejendomsrettigheder, der er opnået i henhold til folkeretten. Sagsøgeren hævder endvidere, at den anfægtede beslutning er ulovlig, fordi Kommissionen:

— Foretog en forskelsbehandling af sagsøgeren ved at inddrage en tidligere formand for bestyrelsen hos Inmarsat Ventures Limited Council (»Inmarsat«) i beslutningsproceduren, hvorved den har tilsidesat væsentlige formforskrifter og ligebehandlingsprincippet.

— Handlede urimeligt ved at vælge Inmarsat og Solaris Mobile Limited frem for sagsøgeren, når sidstnævnte angiveligt objektivt set er bedre i stand til at levere MSS.

Ifølge sagsøgeren har sagsøgte ved at vedtage den anfægtede beslutning handlet uforholdsmæssigt og diskriminerende, i strid med sagsøgerens berettigede forventninger. Sagsøgeren har endvidere gjort gældende, at den anfægtede beslutning ligeledes udgør en tilsidesættelse af dens ret til respekt for sin ejendom, som garanteret ved artikel 6 i protokol 1 til den europæiske menneskerettighedskonvention (»EMRK«), og retten til respekt for sagsøgerens borgerlige rettigheder, herunder ejendomsretten og retten til en retfærdig og offentlig rettergang, knæsat ved EMRK’s artikel 6.

(1) Kommissionens beslutning 2009/449/EF af 13.5.2009 om udvælgelse af operatører af fælleseuropæiske systemer, der leverer mobile satellittjenester (MSS) (meddelt under nummer K(2009) 3746) (EUT 2009 L 149, s. 65).
DA Den Europæiske Unions Tidende C 267/66

Sag anlagt den 14. august 2009 — Concord Power Nordal mod Kommissionen

(Sag T-317/09)

2009/C 267/120

Processprog: tysk

Parter

Sagsøger: Concord Power Nordal GmbH (Hamburg, Tyskland) (ved Rechtsanwälte C. von Hammerstein, C.-S. Schweer og C. Wünschmann)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens afgørelse af 12. juni 2009, Az. CAB D(2009) annulleres, for så vidt som den vedrører gasledningsprojektet Ostseepipeline-Anbindungsleitung (herefter »OPAL«).

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgeren, der er indehaver af gasledningsprojektet NORDAL, har nedlagt påstand om annullation af en af Kommissionen til den tyske energireguleringsmyndighed, Bundesnetzagentur, rettet skrivelse af 12. juni 2009, hvori Kommissionen har opfordret Bundesnetzagentur til at foretage visse ændringer i den af myndigheden i medfør af artikel 22 i direktiv 2003/55/EF (1) til OPAL meddelte dispensation. Sagsøgeren har anfægtet, at Kommissionen ikke har rejst nogen materiel indsigelse vedrørende den dispensation fra regulering, der er meddelt vedrørende en del af OPAL’s kapacitet til at foretage transport til Tjekkiet.

Til støtte for den nedlagte påstand har sagsøgeren gjort fem anbringender gældende.

Sagsøgeren har for det første gjort gældende, at OPAL ikke opfylder de i artikel 22, stk. 1, i direktiv 2003/55/EF opstillede betingelser, idet foretagendet ikke udgør en sammenkoblingslinje, ikke øger konkurrencen i gasforsyningen eller forsyningssikkerheden, ikke indebærer nogen usædvanlig investeringsrisiko og udgør en tilsidesættelse af princippet om at bringe dominerende stillinger til ophør. Sagsøgeren har i den henseende gjort gældende, at dispensationen er til skade for konkurrencen, fællesmarkedets og de regulerede nets effektive funktion.

Sagsøgeren har for det andet gjort gældende, at de til undtagelsen knyttede betingelser ikke kan afhjælpe skadevirkningerne på konkurrencen eller ikke kan gennemføres.

Endvidere har sagsøgeren gjort gældende, at der er sket tilsidesættelse af artikel 82 EF, af selskabets grundrettigheder (nemlig friheden til at drive erhvervsvirksomhed og retten til frit at råde over sin ejendom) og af princippet om fællesskabsloyalitet.

(1) Europa-Parlamentets og Rådets direktiv 2003/55/EF af 26.6.2003 om fælles regler for det indre marked for naturgas og om ophævelse af direktiv 98/30/EF (EUT L 176, s. 57).
DA Den Europæiske Unions Tidende C 267/79

Sag anlagt den 16. september 2009 — Sociedad Agricola Requingua mod KHIM — Consejo Regulador de la Denominación de Origen Toro (TORO DE PIEDRA)

(Sag T-358/09)

2009/C 267/141

Stævningen er affattet på engelsk

Parter

Sagsøger: Sociedad Agricola Requingua Ltda (Santiago, Chile) (ved lawyer E. Vorbuchner)

Sagsøgt: Kontoret for Harmonisering i det Indre Marked (Varemærker og Design)

Den anden part i sagen for appelkammeret: Consejo Regulador de la Denominación de Origen Toro (Toro, Spanien)

Sagsøgerens påstande

— Afgørelse truffet den 18. juni 2009 af Andet Appelkammer ved Kontoret for Harmonisering i det Indre Marked (Varemærker og Design) (sag R 1117/2008-2) annulleres.

— Harmoniseringskontoret tilpligtes at betale sagens omkostninger, dvs. de omkostninger, der er pådraget i forbindelse med indsigelsessagen, sagen for appelkammeret og nærværende søgsmål.

— Den anden part i sagen for appelkammeret tilpligtes at bære sine egne omkostninger.

Søgsmålsgrunde og væsentligste argumenter

Ansøger om EF-varemærket: Sociedad Agricola Requingua Ltda

Det omhandlede EF-varemærke: Ordmærket »TORO DE PIEDRA« for varer i klasse 33

Indehaver af det i indsigelsessagen påberåbte varemærke eller tegn: Consejo Regulador de la Denominación de Origen Toro

Det i indsigelsessagen påberåbte varemærke eller tegn: EF-varemærkeregistreringen af figurmærket »D. ORIGEN TORO« for varer i klasse 33; den spanske varemærkeregistrering af figurmærket »Denominación de Origen TORO« for varer i klasse 33

Indsigelsesafdelingens afgørelse: Indsigelsen taget til følge

Appelkammerets afgørelse: Afslag på klagen

Søgsmålsgrunde: Tilsidesættelse af artikel 8, stk. 1, litra b), i Rådets forordning nr. 207/2009, idet appelkammeret med urette mente, at der var risiko for forveksling mellem de omtvistede varermærker. Tilsidesættelse af artikel 75, stk. 2, i Rådets forordning nr. 207/2009 samt af retten til at blive hørt, idet appelkammeret undlod at inddrage sagsøgerens seneste indlæg. Tilsidesættelse af begrundelsespligten i henhold til artikel 75, stk. 1, i Rådets forordning nr. 207/2009, idet appelkammeret undlod at begrunde, hvorfor det ikke tog hensyn til sagsøgerens seneste indlæg.
—

Afgørelse truffet den 26. juni 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1465/2008-1) omgøres, således at afgørelsen truffet af Harmoniseringskontoret i indsigelsessagen (B 1 134 651) annulleres, og at EF-varemærkeansøgning nr. 5 243 209 for de omhandlede varer imødekommes.
—

Afgørelse truffet den 1. juli 2009 af Første Appelkammer ved Kontoret for Harmonisering i det Indre Marked (Varemærker og Design) (sag R 1485/2008-1) ændres således, at det pågældende EF-varemærke ud over for klasse 35 registreres for klasse 18 og 25.
DA Den Europæiske Unions Tidende C 282/50

Sag anlagt den 18. september 2009 — E.ON Ruhrgas og E.ON mod Kommissionen

(Sag T-360/09)

2009/C 282/97

Processprog: tysk

Parter

Sagsøgere: E.ON Ruhrgas AG (Essen, Tyskland) og E.ON AG (Düsseldorf, Tyskland) (ved Rechtsanwälte G. Wiedemann og T. Klose)

Sagsøgt: Kommissionen for De Europæiske Fællesskaber

Sagsøgernes påstande

— Den anfægtede beslutning annulleres.

— Subsidiært nedsættes beløbet på den bøde, som den anfægtede beslutning pålægger sagsøgerne, til en passende størrelse.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Sagsøgerne har anlagt denne sag til prøvelse af Kommissionens beslutning K(2009) 5355 endelig udg. af 8. juli 2009 i sag COMP/39.401 — E.ON/GDF. Den anfægtede beslutning pålægger sagsøgerne samt en anden virksomhed en bøde som følge af en tilsidesættelse af artikel 81, stk. 1, EF, med den begrundelse, at de har deltaget i en aftale og en samordnet praksis inden for gassektoren.

Sagsøgerne har gjort seks anbringender gældende til støtte for deres påstande.

For det første har sagsøgerne gjort gældende, at artikel 81, stk. 1, EF ikke finder anvendelse, idet de af Kommissionen anfægtede aftaler ikke er i strid med forbuddet mod karteller. De har i den forbindelse særligt gjort gældende, at der er tale om lovlige accessoriske aftaler i forbindelse med oprettelsen af et joint venture ved navn MEGAL.

For det andet har sagsøgerne subsidiært gjort gældende, at Kommissionen foretog en urigtig retsanvendelse ved bedømmelsen af tilsidesættelsens varighed. De har herved gjort gældende, at de anfægtede aftaler ophørte kort tid efter, at liberaliseringen begyndte, og at de under alle omstændigheder ophørte med den formelle ophævelsesaftale af 13. august 2004.

For det tredje har sagsøgerne gjort gældende, at de blev udsat for forskelsbehandling i forhold til adressaterne for Kommissionens parallelle beslutning af 26. oktober 2004 i sag GDF/ENI og sag GDF/Enel. De har i den forbindelse gjort gældende, at Kommissionen i disse sager under henvisning til den netop indførte liberalisering undlod at pålægge bøder, og at Kommissionen også skulle have undladt dette i det foreliggende tilfælde, idet sagerne for så vidt angår alle væsentlige parametre er sammenlignelige eller identiske.

For det fjerde har sagsøgerne gjort gældende, at de påståede aftaler af 1975 allerede er forældede, idet de ophørte mere end fem år, inden Kommissionens undersøgelse blev afsluttet.

For det femte har sagsøgerne gjort gældende, at beregningen af bøden er forkert.

Endelig har sagsøgerne gjort gældende, at Kommissionen har tilsidesat grundsætningerne om ansvar for konkurrenceretlige overtrædelser, idet E.ON AG hverken kan gøres direkte eller indirekte ansvarlig for E.ON Ruhrgas AG’s påståede overtrædelser.
—

Afgørelse truffet den 18. juni 2009 af Andet Appelkammer ved Kontoret for Harmonisering i det Indre Marked (Varemærker og Design) (forenede sager R 770/2008-2 og 826/2008-2) annulleres i det omfang, afgørelsen ved delvist at give medhold i de af sagsøgeren og indsigeren indgivne klager afslår registrering af EF-varemærkeansøgning nr. 3 679 591 for klasse 3, 18, 24, 25 og for »materiale til rengøringsformål; ståluld« i klasse 21.
—

Endelig fastslås det, at den adfærd, MAPFRE MUTUALIDAD DE SEGUROS Y REASEGUROS A PRIMA FIJA (nu MAPFRE, S.A.) har udvist over for sagsøgeren, der er dennes leverandør, ved ensidigt at pålægge satser for leveringen af de omhandlede tjenesteydelser, at fastsættelsen af lavere satser end omkostningerne ved disse tjenesteydelser, at det uberettigede og vilkårlige krav om at levere tjenesteydelserne på betingelser, der ikke aftalt i kontrakten (gennemførelsen af tjenesteydelsen med kraner påført MAPFRE’s logo), at truslen om at ophæve kontrakten, såfremt disse ydelser ikke blev leveret samt den endelige realisering af denne trussel udgør en tilsidesættelse af den spanske lov om beskyttelse af konkurrencen og af artikel 81 EF og 82 EF.
DA Den Europæiske Unions Tidende C 282/51

Sag anlagt den 16. september 2009 — Centraal bureau voor de statistiek mod Kommissionen

(Sag T-361/09)

2009/C 282/98

Processprog: nederlandsk

Parter

Sagsøger: Centraal bureau voor de statistiek (Haag, Nederlandene) (ved advocaat R. van den Tweel)

Sagsøgt: Kommissionen for De Europæiske Fællesskaber

Sagsøgerens påstande

— Kommissionens beslutning ESTAT/E-1/ME/ykl/eb D(2009) 10188 af 7. juli 2009 om endelig betaling af bidraget til de afholdte udgifter til strukturundersøgelsen for 2005 med et beløb på 546 818,77 EUR, annulleres.

— Subsidiært tilpligtes Kommissionen at efterbetale et beløb på 38 295,55 EUR med tillæg af renter beregnet fra den 45. dag efter vedtagelsen af beslutningen af 7. juli 2009 indtil betaling sker.

— Kommissionen for De Europæiske Fællesskaber tilpligtes at betale sagens omkostninger.

Søgsmålsgrunde og væsentligste argumenter

Det er sagsøgerens opfattelse, at den anfægtede beslutning er i strid med Rådets forordning (EØF) nr. 571/88 af 29. februar 1988 om tilrettelæggelse af en række fællesskabsundersøgelser af landbrugsbedrifternes struktur i perioden 1988 til 1997 (EFT L 56, s. 1, med senere ændringer), med den mellem sagsøgeren og Kommissionen indgåede aftale om Fællesskabets bidrag til dækning af udgifterne ved strukturundersøgelsen for 2005 i Nederlandene (aftale nr. 62102.2005.001-2005.055), samt med retssikkerhedsprincippet, princippet om beskyttelse af den berettigede forventning og begrundelsespligten, eller at den tilbagebetaling, som sagsøgeren har stillet krav om, i det mindste er fastsat urigtigt i beslutningen.

Sagsøgeren har som sit første anbringende gjort gældende, at Kommissionen urigtigt undlod at bevillige en tilbagebetaling i henhold til artikel 14, stk. 1, i forordning nr. 571/88 men i stedet anmodede sagsøgeren om fuldstændige oplysninger om de afholdte udgifter, og ikke blot om antallet af adspurgte virksomheder. Eftersom forordningens artikel 14 udtrykkeligt fastlægger en fast tilbagebetaling pr. adspurgt virksomhed op til et beløb på højest 700 000 EUR, ville en anden fortolkning være i strid med princippet om beskyttelse af den berettigede forventning og retssikkerhedsprincippet.

Sagsøgeren har som sit andet anbringende gjort gældende, at artikel II. 14.3 i aftalen mellem sagsøgeren og Kommissionen ikke finder anvendelse på omkostninger, som landbrugsministeriet har faktureret. Kommissionen har med urette ikke fuldt ud taget disse fakturaer i betragtning som faktisk afholdte, direkte støtteberettigede udgifter, og Kommissionen har under alle omstændigheder ikke angivet en tilstrækkelig begrundelse i beslutningen.

Sagsøgeren har endelig subsidiært anført, at hvis aftalens artikel II. 14.3 fandt anvendelse, er de støtteberettigede udgifter beregnet på en urigtig og uden videre begrundelse uforståelig måde med hensyn til, at Kommissionen ved beregningen af den relevante timetarif medtog indirekte tid i produktionen. Kommissionens vurdering kommer ikke klart og utvetydigt til udtryk i den anfægtede beslutning, således at beslutningen under alle omstændigheder er vedtaget under tilsidesættelse af begrundelsespligten.
—

Beslutningens artikel 1 annulleres helt eller delvis, for så vidt som den fastslår, at GDF er ansvarlig for at have foretaget en tilsidesættelse af bestemmelserne i artikel 81, stk. 1, EF, ved at have deltaget i en aftale og i en samordnet praksis inden for naturgassektoren i perioden fra 1. januar 1980 til i hvert fald 30. september 2005, for så vidt angår en i Tyskland sket tilsidesættelse, og fra 10. august 2000 til i hvert fald 30. september 2005 for så vidt angår en i Frankrig sket tilsidesættelse og følgelig annulleres beslutningens artikel 3 ligeledes, for så vidt som den pålægger GDF Suez at ophøre med de tilsidesættelser, der nævnes i artikel 1 eller med en identisk eller lignende genstand eller virkning.
—

Endnu mere subsidiært fastslås det, at artikel 7, stk. 1, litra b) og c), samt artikel 7, stk. 2, i forordning (EF) nr. 40/94 — idet sagsøgerens erklæring om, at denne ikke gør krav på eneretten til bestanddelen SWISS i det tidligere nævnte varemærke, føres til protokol — ikke er til hinder for registreringen af varemærket, afgørelse truffet den 23. juli 2009 af Første Appelkammer ved Kontoret for Harmonisering i det Indre Marked (Varemærker og Design) annulleres, og sagen hjemvises til appelkammeret.